cyanic-selkie/wikianc huggingface dataset:
Βελοσιράπτορας
Φτερά
Σύμφωνα με τον Τέρνερ και τους Νόρελ και Πίτερ Μακοβίκι, διογκώσεις φτερών δεν απαντώνται σε όλα τα προϊστορικά πουλιά και η απουσία τους δεν συνεπάγεται με το γεγονός ότι το ζώο δεν καλύπτονταν με φτερά – τα φλαμίνγκο, για παράδειγμα, δεν έχουν διογκώσεις. Παρ' όλα αυτά, η παρουσία τους επιβεβαιώνει ότι ο Βελοσιράπτορας έφερε φτερά πτερύγων σύγχρονου τύπου. Ο πήχης του δείγματος στον οποίον παρατηρήθηκαν τα εξογκώματα (δείγμα νο. IGM 100/981) αντιπροσωπεύει ένα ζώο μήκους 1,5 μέτρων και βάρους 15 κιλών. Με βάση την απόσταση των έξι διατηρημένων διογκώσεων του δείγματος, οι επιστήμονες πρότειναν ότι ο Βελοσιράπτορας έφερε 14 δευτερεύοντα, (φτερά των πτερύγων που απορρέουν του πήχη) σε σύγκριση με τα 12 ή περισσότερα του αρχαιοπτέρυγα (Archaopteryx), τα 18 του Μικροράπτορα (Microraptor) και τα 10 του Rahonavis. Ο τύπος παρέκκλισης στον αριθμό των φτερών πτερύγων μεταξύ συγγενικών ειδών, που ισχυρίστηκαν οι συντάκτες αναμένεται, αποφέροντας παρόμοια διακύμανση με αυτή μεταξύ σύγχρονων πτηνών.
Ο Τέρνερ και συνεργάτες απέδωσαν την παρουσία φτερών στον βελοσιράπτορα ως απόδειξη εναντίον της γνώμης ότι οι μεγαλύτεροι, άπτεροι μανιράπτορες έχαναν το φτέρωμά τους δευτερεύοντως εξαιτίας της αύξησης του μεγέθους του σώματος. Επιπροσθέτως, παρατήρησαν ότι διογκώσεις φτερών δεν παρατηρούνται σχεδόν ποτέ σε σύγχρονα, μη ιπτάμενα πτηνά και ότι η παρουσία τους στο Βελοσιράπτορα (ο οποίος θεωρείται άπτερος, λόγω του σχετικά μεγάλου μεγέθους και των κοντών πρόσθιων άκρων) αποτελεί στοιχείο ότι οι πρόγονοι των δρομεοσαυρίδων μπορούσαν να πετάξουν, αν και είναι πιθανό ότι ο σκοπός των μεγάλων φτερών πτερύγων που έχουν συναχθεί με προγόνους του Βελοσιράπτορα ήταν διαφορετικός από αυτόν της πτήσης. Τα φτερά του άπτερου Βελοσιράπτορα ίσως χρησιμοποιούνταν για επίδειξη, για κάλυψη των φωλιών κατά την επώαση, ή για επιπρόσθετη ταχύτητα και ώθηση για την ανάβαση πρανών.
Στη λαϊκή κουλτούρα
μικρογραφία|Velociraptor mongoliensis Ο Βελοσιράπτορας είναι γνωστός για το ρόλο του ως μοχθηρός και πανούργος δολοφόνος στο μυθιστόρημα Jurassic Park του Μάικλ Κράιτον το 1990 και στην κινηματογραφική μεταφορά της το 1993, υπό τη σκηνοθεσία του Στίβεν Σπίλμπεργκ, στην οποία παρουσιάζονται ως οι βασικοί αντίπαλοι. Οι «ράπτορες» που απεικονίστηκαν στο Jurassic Park προήλθαν από το πρότυπο ενός μεγαλύτερου συγγενή, του δεινώνυχου (Deinonychus), τον οποίο ο Γκρέγκορυ Πωλ τη συγκεκριμένη περίοδο αποκαλούσε Velociraptor antirrhopus. Οι παλαιοντολόγοι στο μυθιστόρημα και στην ταινία ανασκάπτουν έναν ομοίως ονομασμένο σκελετό Βελοσιράπτορα στη Μοντάνα, μακριά από την εμβέλεια δράσης του Βελοσιράπτορα στην Κεντρική Ασία, αλλά μέσα σε αυτήν του Δεινόνυχου. Ένας χαρακτήρας του μυθιστορήματος δηλώνει χαρακτηριστικά ότι «...τώρα ο δεινώνυχος θεωρείται βελοσιράπτορας», υποδεικνύοντας ότι ο Κράιτον χρησιμοποίησε την ταξινομία του Πωλ, αν και οι «ράπτορες» στο μυθιστόρημα αναφέρονται ως V. mongoliensis.
Οι δημιουργοί της ταινίας αύξησαν το μέγεθος του Βελοσιράπτορα για θεατρικούς λόγους και μετέβαλαν το σχήμα του ρύγχους. Επιπλέον, τα πρόσθια άκρα των ζώων της ταινίας διαφέρουν στη δομή και στη στάση αυτών των πραγματικών δρομεοσαυρίδων και οι ουρές τους ήταν υπερβολικά κοντές και ευκίνητες, ανατομικές ανακρίβειες που έρχονται σε άμεση αντιδιαστολή με τα απολιθώματα. Άλλη μία αξιοσημείωτη διαφορά είναι η απουσία φτερών. Στην πραγματικότητα, ο Βελοσιράπτορας, όπως και άλλοι μανιράπτορες δεινόσαυροι, καλύπτονταν με φτέρωμα. Οι ταινίες Jurassic Park και Jurassic Park: The Lost World, ωστόσο, εκδόθηκαν προτού αυτό γνωστοποιηθεί. Στο Jurassic Park III ο Βελοσιράπτορας αναπαριστάται με, παρόμοιες με αυτές των φτερών, συγκροτήσεις κατά μήκος του πίσω μέρους του κεφαλιού και του λαιμού, αν και δεν ομοιάζουν με τα γνωστά φτερά δρομεοσαυρίδων, και οι διογκώσεις φτερών μερικών δειγμάτων Βελοσιράπτορα αποδεικνύουν ότι είχαν πλήρως εξελιγμένα φτερά, συναφή με αυτά των σύγχρονων πουλιών. Επίσης, στο Jurassic Park III ο δρ. Άλαν Γκραντ, που τον υποδύεται ο Σαμ Νιλ, δηλώνει ότι ο Βελοσιράπτορας ήταν εξυπνότερος από τα δελφίνια, τις φάλαινες και ορισμένα πρωτεύοντα θηλαστικά. Με βάση στοιχεία απολιθωμάτων, αυτό είναι σχεδόν σίγουρα απίθανο.
Εξαιτίας της επιτυχίας πολλών προϊόντων της ταινίας Jurassic Park, ο Βελοσιράπτορας έχει μετατραπεί σε πανταχού παρών αντιπρόσωπο των δεινοσαύρων στη λαϊκή κουλτούρα. Έχει προβληθεί σε πολυάριθμα παιχνίδια, ταινίες animation, βιντεοπαιχνίδια και τηλεοπτικές σειρές για παιδιά, μαζί με αρκετά τηλεοπτικά ντοκιμαντέρ. Το 1995 η πόλη του Τορόντο απέκτησε μια ομάδα μπάσκετ του NBA με έδρα τον Καναδά, που ονομάστηκε Τορόντο Ράπτορς.
Εξωτερικοί σύνδεσμοι
Βελοσιραπτορ
Κυπριακές βουλευτικές εκλογές 2011
Οι βουλευτικές εκλογές του 2011 ήταν οι δέκατες βουλευτικές εκλογές στην Κύπρο. Διεξήχθησαν στις 22 Μαΐου 2011 για την εκλογή των 56 εκ των 80 μελών της Βουλής των Αντιπροσώπων για την Ι΄ Κοινοβουλευτική Περίοδο.
Πολιτικό σύστημα
Η Κύπρος είναι μια ενιαία δημοκρατία με προεδρικό σύστημα διακυβέρνησης. Ο Πρόεδρος της Κυπριακής Δημοκρατίας, άμεσα εκλεγμένος στο μέσο της νομοθετικής περιόδου, είναι και αρχηγός κράτους και επικεφαλής της κυβέρνησης, και προεδρεύει του εκτελεστικού Υπουργικού Συμβουλίου. Ωστόσο, οι αναλογικές εκλογές για τη Βουλή των Αντιπροσώπων διευκολύνουν τον πολυκομματισμό, όπου το κόμμα του εκλεγμένου προέδρου συνήθως συμμαχεί με άλλα μικρότερα κόμματα για να σχηματιστεί μια κυβέρνηση συνεργασίας που συνήθως προσαρμόζεται στις κοινοβουλευτικές αλλαγές μετά τις βουλευτικές εκλογές.
Εκλογικό σύστημα
Οι 80 έδρες της Βουλής των Αντιπροσώπων εκλέγονται από έξι πολυπληθείς εκλογικές περιφέρειες, με τον αριθμό των εδρών να κατανέμεται ανάλογα με τον πληθυσμό κάθε περιφέρειας. Από τις 80 θέσεις, οι 56 εκλέγονται από τους Ελληνοκύπριους και οι 24 από τους Τουρκοκύπριους. Ωστόσο, λόγω του διχοτόμησης του νησιού μετά την τουρκική εισβολή του 1974, οι 24 τουρκοκυπριακές έδρες μένουν κενές και η Βουλή των Αντιπροσώπων είχε εκ των πραγμάτων 56 έδρες από την αύξησή τους το 1985.
Οι εκλογές διεξάγονται με αναλογική εκπροσώπηση ανοικτής λίστας, με τις θέσεις να κατανέμονται χρησιμοποιώντας την απλή αναλογική. Οι υπόλοιπες έδρες κατανέμονται σε λίστες που κέρδισαν τουλάχιστον μία έδρα ή κόμματα που έλαβαν τουλάχιστον 1,8% των ψήφων. Στο σύστημα ανοικτής λίστας, οι ψηφοφόροι πρώτα επιλέγουν τη λίστα που θέλουν να ψηφίσουν, και στη συνέχεια επιλέγουν ένα αριθμό υποψηφίων ίσον με το ένα τέταρτο του αριθμού των εδρών της εκλογικής περιφέρειας. Παρόλο που η υποχρεωτική ψηφοφορία δεν είχε επίσημα καταργηθεί την ημέρα που διεξήχθησαν οι εκλογές (καταργήθηκε το 2017), ο νόμος δεν είχε επιβληθεί για χρόνια.
Πλαίσιο εκλογών 2011
Οι Βουλευτικές Εκλογές διενεργήθηκαν και ρυθμίστηκαν με βάση τις διατάξεις των περί Εκλογής Μελών της Βουλής των Αντιπροσώπων Νόμων του 1979 έως 2011 του Συντάγματος της Κυπριακής Δημοκρατίας.
Για σκοπούς βουλευτικών εκλογών η Κυπριακή Δημοκρατία διαιρέθηκε σε έξι εκλογικές περιφέρειες, οι οποίες αντιστοιχούσαν στις έξι διοικητικές περιφέρειες. Οι 56 βουλευτικές έδρες κατανεμήθηκαν κατά εκλογική περιφέρεια με βάση τον αριθμό των εγγεγραμμένων εκλογέων κάθε εκλογικής περιφέρειας. Οι εκλογικές περιφέρειες ήταν:
Η Βουλή των Αντιπροσώπων εκλέγεται για πενταετή θητεία, όμως αυτή μπορεί να αυτοδιαλυθεί πρόωρα, με απόφαση που λαμβάνεται με απόλυτη πλειοψηφία των μελών της.
Πηγές
Κατηγορία:Κυπριακές βουλευτικές εκλογές
Δημήτρης Κατσίβελης
Ο Δημήτριος (Δημήτρης) Κατσίβελης (Θέρμη, 1 Οκτωβρίου 1991), είναι Έλληνας επαγγελματίας καλαθοσφαιριστής. Έχει ύψος 1,98 μέτρα και αγωνίζεται ως πόιντ γκαρντ και σούτινγκ γκαρντ για την ομάδα του Άρη Θεσσαλονίκης.
Σταδιοδρομία
Ξεκίνησε την αγωνιστική του πορεία στην ομάδα του Μαντουλίδη, με την οποία πραγματοποίησε το ντεμπούτο του στη Β' Εθνική κατά την περίοδο 2009-10.
Κατά την αγωνιστική περίοδο 2010-11 υπέγραψε συμβόλαιο με την ομάδα του Ολυμπιακού. Στους ερυθρόλευκους παρέμεινε πέντε χρόνια, κατακτώντας συνολικά πέντε τίτλους.
Το καλοκαίρι του 2017 κλήθηκε στην προετοιμασία της ΤΣΣΚΑ Μόσχας και έκανε καλές εμφανίσεις. Τον Οκτώβριο του 2017 υπέγραψε συμβόλαιο ενός μήνα με τον Π.Α.Ο.Κ. με την προοπτική ανανέωσής έως το τέλος της αγωνιστικής περιόδου. Τελικά στις 4 Νοεμβρίου αποφασίστηκε η παραμονή του στην ομάδα μέχρι το τέλος της αγωνιστικής περιόδου. Τη σεζόν 2017-18 είχε 7,2 πόντους, 3 ριμπάουντ, 2,8 ασίστ και 0,9 κλεψίματα κατά μέσο όρο, αγωνιζόμενος 24 λεπτά ανά αγώνα στο Πρωτάθλημα Ελλάδας, ενώ είχε 7,1 πόντους, 3,3 ριμπάουντ 3 ασίστ και 0,9 κλεψίματα κατά μέσο όρο, αγωνιζόμενος 23,5 λεπτά ανά αγώνα στο Μπάσκετμπολ Τσάμπιονς Λιγκ.
Το 2018, ανακοινώθηκε από τον Προμηθέα Πατρών. Με τον Προμηθέα αγωνίστηκε σε Μπάσκετμπολ Τσάμπιονς Λιγκ την πρώτη χρονιά ενώ την δεύτερη αγωνίστηκε στο Γιούροκαπ. Στις 16 Φεβρουαρίου 2020, έπαιξε στον τελικό του Κυπέλλου Ελλάδας 2019-20 ηττήθηκε όμως από την Α.Ε.Κ 61-57. Σε 15 ματς στο Γιούροκαπ μέτρησε 3,7 πόντους, 2,2 ριμπάουντ και 1,1 ασίστ, ενώ στο πρωτάθλημα είχε 6,5 πόντους, 1,9 ριμπάουντ και 2,5 ασίστ σε 18 συμμετοχές.
Τον Αύγουστο του 2020, συμφώνησε να επιστρέψει στην ομάδα της Α.Ε.Κ. Σε 28 αγώνες στην Α1 είχε 5,8 πόντους, ενώ σε 10 αγώνες στο Τσάμπιονς Λιγκ είχε 3,4 πόντους μέσο όρο.
Στις 24 Ιουλίου 2021, ανακοινώθηκε από το Περιστέρι για την αγωνιστική περίοδο 2021-22. Στις 10 Οκτωβρίου 2021, έφτασε τους 1.000 πόντους στο 228ο παιχνίδι του στο Πρωτάθλημα Ελλάδας. Στις 18 Απριλίου 2022, τέθηκε εκτός ομάδας με τον σύλλογο να ανακοινώνει πως η εν λόγω απόφαση θα διαρκέσει μέχρι το τέλος της σεζόν. Φόρεσε 17 φορές τη φανέλα της ομάδας στο Πρωτάθλημα Ελλάδας και μέτρησε 6,7 πόντους, 3 ασίστ και 2,1 ριμπάουντ έχοντας 47% στα δίποντα και 35% στα τρίποντα.
Στις 25 Αυγούστου 2022, συμφώνησε με τον Κολοσσού Ρόδου. Στις 8 Ιανουαρίου 2023 κόντρα στο Λαύριο πραγματοποίησε εξαιρετική εμφάνιση με 21 πόντους (7/8 δίποντα, 1/3 τρίποντα, 4/6 βολές) 6 ριμπάουντ, 6 ασίστ, 4 κερδισμένα φάουλ, 2 φάουλ εναντίον, 3 κλεψίματα και ένα λάθος συγκεντρώνοντας 30 βαθμούς αξιολόγησης. Στις 5 Μαρτίου 2023 κόντρα στον Ολυμπιακό, μπήκε στην 80άδα των παικτών με τις περισσότερες συμμετοχές στο επαγγελματικό Πρωτάθλημα Ελλάδας, έχοντας 259. Τη σεζόν 2022-23, είχε 7.8 πόντους και 3.8 ασίστ κατά μέσο όρο.
Στις 29 Ιουνίου 2023, συμφώνησε με τον Άρη Θεσσαλονίκης.
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Πόιντ γκαρντ Κατηγορία:Σούτινγκ γκαρντ Κατηγορία:Καλαθοσφαιριστές Εθνικής Ελλάδας Κατηγορία:Καλαθοσφαιριστές Εθνικής Ελλάδας Κ20 Κατηγορία:Καλαθοσφαιριστές Εθνικής Ελλάδας Κ19 Κατηγορία:Καλαθοσφαιριστές Εθνικής Ελλάδας Κ18 Κατηγορία:Καλαθοσφαιριστές Εθνικής Ελλάδας Κ16 Κατηγορία:Καλαθοσφαιριστές Μαντουλίδη Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές ΑΕΚ Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Περιστερίου Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές ΜΚ Αστάνα Κατηγορία:Καλαθοσφαιριστές καζακικών συλλόγων Κατηγορία:Έλληνες καλαθοσφαιριστές στο εξωτερικό
Ελισάβετ της Ουγγαρίας, δούκισσα της Μεγάλης Πολωνίας
Η Ελισάβετ, ουγγρ. Erzsébet (π. 1128 - 21 Ιουλίου 1154) από τον Οίκο των Άρπαντ ήταν πριγκίπισσα της Ουγγαρίας και με το γάμο της έγινε δούκισσα της Μεγάλης Πολωνίας.
Βιογραφία
Ήταν η δεύτερη κόρη του Μπέλα Β΄ της Ουγγαρίας και της Ελένης των Βουκάνοβιτς, κόρης του Ούρος Α΄ μεγάλου πρίγκιπα της Ράσκας.
Οικογένεια
Παντρεύτηκε το 1136 τον Μιέσκο Γ΄ των Πιαστ τον Γηραιό δούκα της Μεγάλης Πολωνίας και είχε τέκνα:
Παραπομπές
Κατηγορία:Οίκος των Άρπαντ
Αυξητική ορμόνη
Η Αυξητική Ορμόνη (GH) ή Σωματοτρόπος Ορμόνη είναι μια πεπτιδική ορμόνη που σχετίζεται με την κυτταρική αύξηση και διαίρεση και την αναγέννηση στα ζώα και τους ανθρώπους. Εκλύεται από την πρόσθια υπόφυση. Η Αυξητική Ορμόνη προκαλεί αύξηση στις ανοικτές διαφύσεις στα οστά και επίσης προκαλεί λιπόλυση στο λιπώδη ιστό και αύξηση των σκελετικών μυών. Η ανθρώπινη Αυξητική Ορμόνη ή Σωματοτροπίνη είναι ένα πεπτίδιο 191 αμινοξέων με δύο δισουλφιδικούς δεσμούς.
Η ανασυνδυασμένη ανθρώπινη Αυξητική Ορμόνη είναι ένα σκεύασμα Αυξητικής Ορμόνης με ευρεία χρήση και είναι ισοδύναμη με την ενδογενή υποφυσιακή Αυξητική Ορμόνη. Χρησιμοποιείται όταν υπάρχει ανερπάρκεια Αυξητικής Ορμόνης, καθώς και σε βραχύσωμα παιδιά με βραδύ ρυθμό ανάπτυξης, χωρίς όμως ανεπάρκεια Αυξητικής Ορμόνης.
Πηγές
Κατηγορία:Πεπτιδικές ορμόνες Κατηγορία:Πρωτεΐνες
MMArena
Η MMArena είναι ποδοσφαιρικό γήπεδο, το οποίο βρίσκεται στο Λε Μαν της Γαλλίας. Χτισμένο στα νότια της πόλης, στη συνοικία Ανταρές, αποτελεί μία από τις βασικότερες αθλητικές εγκαταστάσεις στο Μαν. Το MMArena, από τα εγκαίνιά του το 2011, χρησιμοποιείται από την ποδοσφαιρική ομάδα της πόλης, Λε Μαν ΟΚ.
Το γήπεδο κατασκευάστηκε στα πλαίσια παραχώρησης προς τη Le Mans Stadium, θυγατρική της Vinci Concession, για μια χρονική διάρκεια 35 ετών. Πρόκειται για το πρώτο συμβόλαιο naming στη Γαλλία, με το οποίο η ασφαλιστική εταιρία της περιοχής της Σαρτ MMA θα πληρώνει την ομάδα με ένα εκατομμύριο ευρώ ανά έτος επί δέκα έτη.
Με χωρητικότητα 25.064 θέσεων καθημένων, η MMArena αποτελεί το 15ο μεγαλύτερο γήπεδο στη Γαλλία από πλευρά χωρητικότητας. Αποτελεί το δεύτερο μεγαλύτερο γήπεδο της περιοχής μετά το Λα Μποζουάρ της Ναντ και το τρίτο μεγαλύτερο της Δυτικής Γαλλίας μετά το Λα Ρουτ ντε Λοριάν της Ρεν.
Ιστορία
Από το 2005 και την άνοδο της Λε Μαν ΟΚ στη Λιγκ 1, και ενώ η ομάδα φαινόταν να καθιερώνεται στη Λιγκ 1, το Σταντ Λεόν Μπολέ, τότε έδρα της ομάδας, άρχισε να εμφανίζεται σαν φρένο στην αναβάθμιση της ομάδας από τη Σαρτ. Η κατασκευή ενός νέου γηπέδου άρχισε, τότε, να φαντάζει ως άμεση ανάγκη.
Το μελλοντικό γήπεδο έγινε μία από τις κυριότερες ενασχολήσεις του Δήμου της πόλης. Το όριο της χωρητικότητάς του ορίζεται στις 25 000 θέσεις, έναντι περίπου 18 000 (εκ των οποίων μόλις οι 12.500 καθημένων) που διέθετε η παλιά έδρα του συλλόγου, έχοντας πλέον γίνει πολύ μικρή και πολύ παλιά για μια ομάδα που αγωνίζεται στην ελίτ του γαλλικού ποδοσφαίρου. Προοριζόμενο κυρίως για αγώνες ποδοσφαίρου, μπορεί να επεκταθεί σε χωρητικότητα ως τις 40 000 θέσεις για μεγάλες αναμετρήσεις ράγκμπι, ενώ θα μπορεί να φιλοξενεί συναυλίες ή άλλες καλλιτεχνικές εκδηλώσεις.
Η επιλεγμένη περιοχή για την κατασκευή του, η συνοικία Ανταρές, φιλοξενεί ήδη ένα κλειστό αθλητικό πολυχώρο, την Salle Antarès, ένα ποδηλατοδρόμιο, έναν ιππόδρομο, όπως και τις πίστες αγώνων ταχύτητας 24 ώρες του Λε Μαν και Bugatti. Αυτός ο πυρήνας του αθλητισμού της πόλης του Μαν σε συνεχή ανάπτυξη συνδέεται με το κέντρο της πόλης μέσω του τραμ από τον Νοέμβριο του 2007. Η μακέτα και τα σχέδια κατασκευής του γηπέδου έγιναν από τους Μπρυνό Υέτ (Bruno Huet) και το γραφείο μελετών MaP3.
Το συμβόλαιο παραχώρησης της MMArena ανέρχεται συνολικά σε ένα ποσό της τάξης των 102 εκατομμυρίων ευρώ. Αυτή η επένδυση περιλαμβάνει μια οικονομική υποχρέωση ύψους 39 εκατομμυρίων και την πληρωμή ενός συνολικού ποσού ύψους 11 εκατομμυρίων από την πλευρά του μεγαλομετόχου της εταιρίας που έχει αναλάβει το naming του γηπέδου. Σ' αυτό προστίθεται μια επιχορήγηση των κρατικών φορέων της περιοχής ύψους 49 εκατομμυρίων ευρώ, τα οποία έχουν μοιραστεί ανάμεσα στη Δημοτική Αρχή του Μαν (Ville du Mans) (31,48 εκατομμύρια), την Περιοχή (8,76 εκατομμύρια) και το Γενικό Συμβούλιο της Σαρτ (8,76 εκατομμύρια). Τα υπόλοιπα τρία εκατομμύρια προέρχονται από τη Mutuelles du Mans Assurances (MMA), ως αποτέλεσμα ενός πρωτόγνωρου για τα γαλλικά δεδομένα συμβολαίου naming του γηπέδου το οποίο θα φέρει την ονομασία MMArena.
Περιγραφή
Το γήπεδο διαθέτει χωρητικόττητα 25,064 θέσεων καθίμενων, ανάμεσά τους περίπου 2,000 θέσεις « VIP » και 250 θέσεις σε συνολικά 32 σουίτες που διαθέτει το γήπεδο. Διαθέτει επίσης δύο γιγαντοοθόνες μεγέθους 45 m2 η καθεμία. Το γήπεδο διαθέτει ακόμη 3000 m2 χώρων εστίασης και φιλοξενίας του κοινού, 15 μπαρ εντός και 4 χώρους εστίασης στους εξωτερικούς του χώρους.
Το κάλυμα του γηπέδου μεγέθους 11000 m2 περιλαμβάνει ένα αδιαφανές τμήμα και ένα ημιδιαφανές από πολυανθρακικό υλικό το οποίο αυξάνεται σταδιακά για να γίνει διαφανές στη νότια ζώνη του σταδίου, με την τελευταία να βρίσκεται σε κατεύθυνση προς την πίστα αγώνων ταχύτητας 24h du Mans.
Διεθνείς αγώνες
Στις 5 Ιουνίου 2012, το γήπεδο φιλοξένησε έναν φιλικό αγώνα με την Εσθονία στα πλαίσια της προετοιμασίας της Γαλλίας ενόψει του Euro 2012, ο οποίος τελείωσε με τη νίκη των Bleus, με 4-0, χάρη στα τέρματα των Φρανκ Ριμπερί, Ζερεμί Μενέζ και δύο τέρματα από τον Καρίμ Μπενζεμά.
Κύπελλο Γαλλίας
Ως γήπεδο περιφερειακού χαρακτήρα, το στάδιο φιλοξενεί αγώνες διάφορων ομάδων της περιοχής της Σαρτ για το Κύπελλο Γαλλίας.
Εγκαίνια
Τα εγκαίνια του γηπέδου έγιναν στις 29 Ιανουαρίου 2011, στη διάρκεια της αναμέτρησης ανάμεσα στην ομάδα της πόλης και την ΑΚ Αζαξιό, στα πλαίσια της 21ης αγωνιστικής της Λιγκ 2, παρουσία του Πρωθυπουργού της Γαλλίας Φρανσουά Φιγιόν και 25.064 θεατών. Προ της έναρξης του αγώνα, ο οποίος διεξήχθη με sold-out, προηγήθηκαν εορταστικές εκδηλώσεις. Πρώτος σκόρερ στην ιστορία του γηπέδου ήταν ο Λουντοβίκ Μπαάλ, αριστερός αμυντικός προερχόμενος από τις ακαδημίες του συλλόγου της Λε Μαν. Η Λε Μαν κέρδισε τον αγώνα με σκορ 3-0. Τα εγκαίνια του νέου γηπέδου ολοκληρώθηκαν από μια σειρά πυροτεχνημάτων.
Εξωτερικοί σύνδεσμοι
Κατηγορία:Στάδια ποδοσφαίρου στη Γαλλία Κατηγορία:Λε Μαν ΦΚ
Γκουέλφο Ζαμπόνι
Ο Γκουέλφο Ζαμπόνι (Guelfo Zamboni) ήταν Ιταλός διπλωμάτης, ο οποίος υπηρέτησε, μεταξύ άλλων, στην Θεσσαλονίκη κατά την περίοδο της Γερμανικής κατοχής της πόλης.
Γεννήθηκε το 1897 στην Σάντα Σοφία ντι Ρομάνια (Santa Sofia di Romagna) του Φορλί. Όταν οι δυνάμεις του Άξονα κατέλαβαν την Ελλάδα και την διαμοίρασαν σε τρεις ζώνες κατοχής, ο Ζαμπόνι τοποθετήθηκε Γενικός Πρόξενος της Ιταλίας στην Θεσσαλονίκη, η οποία υπαγόταν στη Γερμανική ζώνη κατοχής και η οποία διέθετε τη μεγαλύτερη Εβραϊκή κοινότητα στην Ελλάδα (περίπου 56.000 άτομα).
Στις αρχές της Κατοχής οι Γερμανοί δεν ήσαν ιδιαίτερα σκληροί απέναντι στους Εβραίους, αν και ασφαλώς εκδήλωναν με κάθε τρόπο τον αντισημιτισμό τους. Η στάση των Γερμανών απέναντι στους Εβραίους άρχισε να σκληραίνει τον Ιούλιο 1942, οπότε και συγκέντρωσαν 9.000 άρρενες στην Πλατεία Ελευθερίας της Θεσσαλονίκης, όπου, ύστερα από ταπεινώσεις και ξυλοδαρμούς με την πρόφαση της καταγραφής τους, άρχισαν να τους στέλνουν για καταναγκαστική εργασία σε στρατιωτικά έργα (δρόμοι, γέφυρες κτλ.) στη Δυτική Μακεδονία. Το 1943 άρχισαν οι συστηματικές διώξεις των Εβραίων στις ζώνες της Γερμανικής κατοχής. Ο Ζαμπόνι, αντιδρώντας στα απάνθρωπα μέτρα των «συμμάχων» του κατέβαλε πολλές προσπάθειες για να περιορίσει τις μεταγωγές των Εβραίων προς τα στρατόπεδα εξόντωσης. Επειδή, όπως αναμενόταν, η φωνή του δεν ακουγόταν από τους σκληρούς Γερμανούς, εφοδίασε, σε συνεργασία με τον υποπρόξενο και στρατιωτικό ακόλουθο - σύνδεσμο με τη γερμανική διοίκηση λοχαγό Λουτσίλο Μέρτσι (Lucillo Merci) όσους Εβραίους μπόρεσε με πλαστά (προσωρινά) πιστοποιητικά ιθαγένειας, ύστερα από συνεννόηση με τον Υπουργό Εσωτερικών στη Ρώμη. Η ενέργειά του αυτή επέτρεψε σε 280 Εβραίους να διαφύγουν από τη ζώνη κατοχής των Γερμανών και τα «τρένα του θανάτου», με τα οποία μεταφέρονταν κυρίως στο Άουσβιτς και να καταφύγουν στην Ιταλική ζώνη κατοχής στην Αθήνα. Την ίδια πολιτική ακολούθησε και ο διάδοχός του Τζουζέπε Καστρούτσιο (Giuseppe Castruccio).
Για τις προσπάθειές του αυτές και σε αναγνώριση των υπηρεσιών που προσέφερε στους Εβραίους της Θεσσαλονίκης, ο Ισραηλινός Πρεσβυς στη Ρώμη Αβί Πάζνερ (Avi Pazner) του απένειμε, το 1992, το χρυσό μετάλλιο του Μουσείου «Yad Va-Shem» της Ιερουσαλήμ και τον τίτλο του «Δίκαιου ανάμεσα στα Έθνη» (εβρ. Chasidei Umot HaOlam).
Ο Ζαμπόνι απεβίωσε το 1994. Ο Ισραηλινός εκπρόσωπος της Πρεσβείας στην Ιταλία δήλωσε μετά τον θάνατό του: «Το κράτος του Ισραήλ χαιρετίζει με συγκίνηση και θαυμασμό την μνήμη του Γκουέλφο Ζαμπόνι, ο οποίος στις πιο δύσκολες ώρες αντιτάχθηκε στη βαρβαρότητα σώζοντας από τον θάνατο εκατοντάδες Εβραίους».
Πηγές, Αναφορές
[https://web.archive.org/web/20060329095731/http://www.cohen.gr/hpg42.htm Δρ. Ρένα Μόλχο: Η Γερμανική Πολιτική εναντίον των Εβραίων της Ελλάδας: Ο Αφανισμός της Εβραϊκής Κοινότητας της Θεσσαλονίκης 1941-44]
Ζαμπόνι Κατηγορία:Ολοκαύτωμα Κατηγορία:Ιστορία της Ιταλίας κατά τον Β΄ Παγκόσμιο Πόλεμο
Αλάμπρα (αποσαφήνιση)
Το όνομα Αλάμπρα μπορεί να αναφέρεται:
Αναφορά (υπολογιστές)
Στην πληροφορική και συγκεκριμένα στον προγραμματισμό, αναφορά είναι μια τιμή η οποία επιτρέπει στον προγραμματιστή έμμεση πρόσβαση σε ένα συγκεκριμένο στοιχείο δεδομένων (όπως μια μεταβλητή/variable ή μια εγγραφή/record η οποία βρίσκεται στην μνήμη του υπολογιστή ή σε κάποια άλλη μονάδα αποθήκευσης). Η αναφορά λέμε ότι αναφέρεται σε ένα συγκεκριμένο στοιχείο δεδομένων και η πρόσβαση στα δεδομένα ονομάζεται έμμεση αναφορά (dereferencing the reference).
Η αναφορά είναι διαφορετική από τα δεδομένα που αναφέρεται. Η αναφορά είναι μια διεύθυνση φυσικής μνήμης στην οποία τα δεδομένα είναι αποθηκευμένα (ή μνήμη αυτή μπορεί να είναι η μνήμη του υπολογιστή ή κάποια μονάδα αποθήκευσης). Για αυτό το λόγο η αναφορά ονομάζεται δείκτης ή διεύθυνση η οποία δείχνει τα δεδομένα. Η αναφορά μπορεί επίσης να αναφέρεται στην διαφορά μεταξύ μιας διεύθυνσης βάσης με την διεύθυνση ενός στοιχείου δεδομένων (όπως για παράδειγμα σε ένα πίνακα όπου η διαφορά αυτή μπορεί να αναφέρεται στην διαφορά της διεύθυνσης ενός στοιχείου από το πρώτο στοιχείο του πίνακα).
Οι αναφορές χρησιμοποιούνται συχνά στο προγραμματισμός, ιδιαίτερα όταν θέλουμε να περάσουμε μεγάλες δομές ως παραμέτρους σε συναρτήσεις ή να διαμοιραστούμε τα δεδομένα μέσα σε ένα πρόγραμμα. Η αναφορά μπορεί επίσης να δείχνει μια μεταβλητή ή μια εγγραφή η οποία περιέχει αναφορές σε άλλα δεδομένα. Αυτή η ιδέα είναι η βάση για έμμεση αναφορά σε συνδεδεμένες δομές δεδομένες όπως οι συνδεδεμένες λίστες.
Η έννοια της αναφοράς μπορεί να συγκριθεί με την έννοια μιας ταχυδρομικής διεύθυνσης στην καθημερινή ζωή. Για παράδειγμα η διεύθυνση "Καποδιστρίου 12" μπορεί αναφέρεται στο ότι από την αρχή της οδού Καποδιστρίου αν κατέβεις το δρόμο το σπίτι βρίσκεται 3 σπίτια κάτω στην αριστερή πλευρά. Πηγαίνοντας στο κτήριο στο οποίο αναφέρεται η ταχυδρομική διεύθυνση είναι ανάλογο με την λειτουργία έμμεσης αναφοράς (dereferencing). Το όνομα "Το συνεργείο του Μανόλη" μπορεί να είναι μοναδικό αναγνωριστικό για το κτήριο αλλά δεν μπορεί να συγκριθεί με την αναφορά σε δεδομένα, γιατί για να βρεθεί το κτήριο με το όνομα αυτό θέλει αναζήτηση σε κάποιο οδηγό (π.χ. χρυσό οδηγό) και δεν είναι αυτονόητα ξεκάθαρο. Μια αναφορά δεδομένων μπορεί να συγκριθεί με την ταμπέλα του καταστήματος που λέει "Για συνεργείο λάστιχων να πάτε στη οδό Δημοκρατίας 23". Περνώντας μια αναφορά ως παράμετρο σε μια υπορουτίνα και όχι τα δεδομένα είναι σαν να δίνει σε ένα φίλο την διεύθυνση του συνεργείου αντί να φέρνεις τον Μανόλη και όλα τα εργαλεία του συνεργείου στο σπίτι του φίλου.
Αναφορές στη C++
Στη C++, oι αναφορές αρχικοποιούνται μια φορά, όπως οι σταθερές. Στο παρακάτω παράδειγμα έχουμε παραδείγματα αναφορών.
C++ και πέρασμα τιμών σε συνάρτηση
Στο παρακάτω παράδειγμα C++ βλέπουμε πέρασμα τιμής (παραμέτρου) σε μια συνάρτηση με δύο τρόπους: με αναφορά και με τιμή. Όταν γίνεται πέρασμα της παραμέτρου με τιμή αντιγράφεται η μεταβλητή ενώ όταν γίνεται πέρασμα της παραμέτρου με αναφορά περνάει η διεύθυνση της μεταβλητής και δεν είναι γρηγορότερο. Αλλαγές στο πέρασμα με τιμή δεν επηρεάζουν την εξωτερική μεταβλητή ενώ στο πέρασμα με διεύθυνση, επηρεάζουν την εξωτερική μεταβλητή.
Παραπομπές
Κατηγορία:Τύποι δεδομένων Κατηγορία:Έννοιες γλωσσών προγραμματισμού
Βέρνη
Η Βέρνη (γερμανικά: Bern, γαλλικά: Berne) είναι η πρωτεύουσα της Ελβετίας και η τέταρτη σε πληθυσμό πόλη της (μετά τις Ζυρίχη, Γενεύη και Βασιλεία). Είναι επίσης πρωτεύουσα του ομώνυμου καντονίου.
Γεωγραφική θέση
Η Βέρνη βρίσκεται στην κεντρική Ελβετία. Διατρέχεται από τον ποταμό Άαρ, παραπόταμο του Ρήνου. Αρχικά χτίστηκε σε ένα λόφο που περικλείεται από τον ποταμό, ήδη όμως από τον 19ο αιώνα επεκτάθηκε και στην απέναντι όχθη.
Ιστορία
Η Βέρνη ιδρύθηκε το 1191 από το Δούκα Μπέρτολντ τον 5ο (Berthold V) των Τσέρινγκεν. Σύμφωνα με την παράδοση ονόμασε την πόλη Βέρνη από μια αρκούδα που σκότωσε στην περιοχή (Bär η αρκούδα στα γερμανικά). Η αρκούδα είναι και το έμβλημα της πόλης. Έγινε μέλος στην ελβετική συνομοσπονδία (προπομπό του σύγχρονου κράτους) το 1353. Πρωτεύουσα της Ελβετίας έγινε το 1848.
Το ιστορικό κέντρο της πόλης είναι μεσαιωνικό. Είναι ένα σπάνιο δείγμα αυτούσια διατηρημένης μεσαιωνικής αρχιτεκτονικής και για το λόγο αυτό έχει ανακηρυχθεί ολόκληρο ως μνημείο παγκόσμιας πολιτιστικής κληρονομιάς από την UNESCO.
Διάσημοι κάτοικοι της Βέρνης είναι ο Άλμπρεχτ φον Χάλλερ (Albrecht von Haller), ο ποιητής Άλμπερτ Μπίτσιους (Albert Bitzius), οι ζωγράφοι Φέρντιναντ Χόντλερ (Ferdinand Hodler) και Πάουλ Κλέε. Ο γεννημένος στη Γερμανία Άλμπερτ Αϊνστάιν ανέπτυξε τη θεωρία της σχετικότητας όταν δούλευε ως υπάλληλος στο γραφείο διπλωμάτων ευρεσιτεχνίας της Βέρνης.
Δημογραφικά στοιχεία
Στη Βέρνη ζουν 128.153 κάτοικοι, από τους οποίους περίπου το 21,3% είναι αλλοδαποί. Ο πληθυσμός της ευρύτερης αστικής περιοχής είναι περίπου 350.000.
Γλώσσα
Η επίσημη γλώσσα είναι τα Γερμανικά. Στον προφορικό λόγο χρησιμοποιείται μια τοπική διάλεκτος (Γερμανικά της Βέρνης), ελαφρά παραλλαγή των Ελβετικών γερμανικών (η εκδοχή των γερμανικών που ομιλούνται στην Ελβετία).
Αθλητισμός
Η μεγαλύτερη ποδοσφαιρική ομάδα της Βέρνης είναι η Γιανγκ Μπόις Βέρνης. Η έδρα της είναι το γήπεδο Σταντ ντε Σουίς Βάνκντορφ με χωρητικότητα 32.000 θεατών. Είναι ένα από τα στάδια που χρησιμοποιήθηκαν στη διοργάνωση του Euro 2008.
Εξωτερικοί σύνδεσμοι
Κατηγορία:Πόλεις της Ελβετίας Κατηγορία:Μνημεία Παγκόσμιας Κληρονομιάς στην Ελβετία
Αναστάσιος Τσαχαλίνας
Ο Αναστάσιος Τσαχαλίνας (1904 - 7 Σεπτεμβρίου 1971) ήταν Έλληνας έμπορος, επιχειρηματίας και κτηματίας, Δήμαρχος Κατερίνης στις αρχές της δεκαετίας του '50.
Βιογραφία
Καταγόταν από πατριαρχική οικογένεια από το Λιβάδι. Με το επιχειρηματικό του πνεύμα, κατάφερε να κάνει μεγάλη περιουσία, την οποία αξιοποίησε όταν έγινε Δήμαρχος. Υπηρέτησε ως Δήμαρχος Κατερίνης, διαδεχόμενος το Βασίλειο Ταβαντζή από το 1950 ως το 1951.
Πέθανε στην Αθήνα, έπειτα από εγχείριση στην οποία είχε υποβληθεί νωρίτερα αλλά παρουσίασε επιπλοκές. Η κηδεία του έγινε χοροστατούντος του Μητροπολίτη Κίτρους και Κατερίνης, Βαρνάβα, από το ναό της Θείας Αναλήψεως στην Κατερίνη. Απέκτησε μία κόρη από το γάμο του.
Παραπομπές
Κατηγορία:Έλληνες επιχειρηματίες Κατηγορία:Δήμαρχοι Κατερίνης
Crotram
Η Crotram είναι κροατική κοινοπραξία η οποία παράγει τραμ (TMK 2100 και ΤΜΚ 2200). Αποτελείται από τις εταιρείες Končar Elektroindustrija d.d. και TŽV Gredelj d.o.o. με έδρα το Ζάγκρεμπ. Αν και θεωρητικά οι δύο εταιρείες έχουν ισοδύναμη θέση στην κοινοπραξία, η Gredelj παράγει μόνο το 13% της αξίας των τραμ. Η Končar παράγει το κύριο μέρος των τραμ. Επίσης, η ίδια εταιρεία παράγει ηλεκτρικά και ηλεκτρονικά συστήματα για τα τραμ ενώ αναλαμβάνει και τη τελική συναρμολόγηση. Αρχικά, το εργοστάσιο Τζούρο Τζάκοβιτς ήταν επίσης μέρος της κοινοπραξίας, αλλά αργότερα αποχώρησε. Η ανάπτυξη και παραγωγή του υδραυλικού συστήματος μεταφέρθηκε στις γερμανικές εταιρείες SAMES Hydro-Systemtechnik GmbH & Co. KG και Henschel Antriebstechnik GmbH.
TMK 2100
Το TMK 2100 είναι τραμ των κροατικών εταιρειών Končar και TŽV Gredelj. Το τραμ παρήχθη για εννέα χρόνια, μεταξύ του 1994 και του 2003, χρησιμοποιώντας μέρη από το ΤΜΚ 201. Το πρωτότυπο ολοκληρώθηκε το 1994 και η επίσημη παραγωγή άρχισε το 1997. Παραγγέλθηκαν 16 αντίτυπα αυτού του μοντέλου, τα οποία εντάχθηκαν στο σύστημα μεταφορών του Ζάγκρεμπ.
TMK 2200
δεξιά|μικρογραφία|Ένα TMK 2200 φωτογραφημένο το 2006 Το ΤΜΚ 2200 (επίσης γνωστή ως NT 2200) είναι τραμ που χρησιμοποιείται στο Ζάγκρεμπ, τη πρωτεύουσα της Κροατίας. Το Ηλεκτρικό Τραμ του Ζάγκρεμπ, η δημόσια εταιρεία μεταφορών της πόλης, παρήγγειλε 80 οχήματα το 2003. Νωρίτερα η Crotram κέρδισε το διαγωνισμό αφού προσέφερε τη χαμηλότερη τιμή, με τους ανταγωνιστές να είναι οι Siemens AG (Combino) και AnsaldoBreda S.P.A. (Sirio).
TMK 2200 K
μικρογραφία|Το TMK 2200-K στο Ζάγκρεμπ Το TMK 2200-K είναι μικρότερη έκδοση του ΤΜΚ 2200. Έχουν παραγγελθεί δύο αντίτυπα αυτού του μοντέλου, με το Ηλεκτρικό Τραμ του Ζάγκρεμπ (ΗΤΖ) να σχεδιάζει να παραγγείλει 60 περισσότερα. Στην ΗΤΖ, το TMK 2200-K αναφέρεται ως TMK 2300.
Βιβλιογραφία
Εταιρεία μεταφορών του Ελσίνκι
Εξωτερικοί σύνδεσμοι
Κατηγορία:Επιχειρήσεις της Κροατίας
Μπεντρός Ντουριάν
O Μπέντρος Ντουριάν ή Πέτρος Τουριάν (αρμενικά: Պետրոս Դուրեան και Պետրոս Դուրյան, 1851 - 1872) ήταν Αρμένιος ποιητής και θεατρικός συγγραφέας που έζησε στην Οθωμανική Αυτοκρατορία. Παρά το γεγονός ότι πέθανε σε πολύ νεαρή ηλικία πρόλαβε να συνθέσει περισσότερα από σαράντα ποιήματα, αρκετά θεατρικά έργα και να αναγνωριστεί ως μια από τις αξιοσημείωτες προσωπικότητες της αρμενικής λογοτεχνίας.
Βιογραφία
Γεννήθηκε το 1851 στη συνοικία Σκούταρι της ασιατικής πλευράς της Κωνσταντινούπολης και προερχόταν από φτωχή και πολύτεκνη οικογένεια. Παρά την οικονομική ένδεια, ο πατέρας του που εργαζόταν ως σιδηρουργός, φρόντισε για τη μόρφωση του γιου του, στέλνοντάς τον να φοιτήσει στη λεγόμενη Αρμενική Ακαδημία, σχολείο που λειτουργούσε στο Σκούταρι. Εκεί, υπό την καθοδήγηση του λογοτέχνη Χακόμπ Παρονιάν (1843–1891), ο Ντουριάν ανέπτυξε το ταλέντο του στη λογοτεχνία, συνθέτοντας το πρώτο του ποίημα στην ηλικία των 13 ετών, ενώ δύο χρόνια αργότερα έγραψε το παρθενικό του θεατρικό έργο.
Αφού ολοκλήρωσε τις εγκύκλιες σπουδές του τιμώμενος για τις επιδόσεις του, πέρασε από διάφορα εργασιακά περιβάλλοντα προκειμένου να προσφέρει οικονομική ενίσχυση στην οικογένειά του: κατ' αυτόν τον τρόπο εργάστηκε μεταξύ άλλων σε φαρμακείο, σε εφημερίδα, αλλά και ως ιδιωτικός δάσκαλος. Έπειτα, παρά τις αντιρρήσεις του πατέρα του, στράφηκε προς το θέατρο, γράφοντας τα σενάρια για διάφορες αρμενικές θεατρικές παραστάσεις που παρουσιάστηκαν στην Κωνσταντινούπολη από το 1867 μέχρι και το 1871, κατά κύριο λόγο ιστορικού και πατριωτικού περιεχομένου. Παρόλο που τα θεατρικά έργα του Ντουριάν δεν χαρακτηρίζονται ως το δυνατό του σημείο, εντούτοις τον κατέστησαν εξαιρετικά δημοφιλή. αριστερά|μικρογραφία|214x214εσ|Ο τάφος του Ντουριάν στο [[Πάνθεον του Κομίτας (Γερεβάν)]] Ο Ντουριάν, συνέθεσε περισσότερα από σαράντα ποιήματα, τα οποία διακρίνονται για την ευαισθησία, τα δυνατά αισθήματα και την άνεση στον γραπτό λόγο. Σε αυτά, ο Ντουριάν αναφέρεται μεταξύ άλλων στις ομορφιές της φύσης, στη θέλησή του για ζωή, στη σκληρή μοίρα του και τον αναμενόμενο πρόωρο θάνατό του εξαιτίας της ασθένειάς του, ενώ ορισμένα από αυτά είναι πατριωτικού περιεχομένου. Γνωστά του ποιήματα είναι η Μικρή λίμνη, οι Ευχές για την Αρμενία, Η θλίψη μου κ.ά. Παράλληλα, σώζονται 15 γράμματά του από την αλληλογραφία που διατηρούσε μεταξύ του 1869 και του 1871.
Ο Ντουριάν απεβίωσε στις 21 Ιανουαρίου του 1872 στην Κωνσταντινούπολη, χτυπημένος από φυματίωση. Στην κηδεία του παρέστη πλήθος κόσμου, ενώ η νεκρώσιμη ακολουθία περιλάμβανε και χορωδία, γεγονός αντίθετο με τις παραδόσεις της Αρμενικής Αποστολικής Εκκλησίας, το οποίο ωστόσο λέγεται πως απέσπασε - για τη συγκεκριμένη περίπτωση - τη σιωπηρή ανοχή του Αρμένιου πατριάρχη Κωνσταντινουπόλεως.
Η σορός του Ντουριάν θάφτηκε στο αρμενικό κοιμητήριο του Σκουταρίου, ωστόσο το 1957 (με αφορμή την καταστροφή του κοιμητηρίου στα πλαίσια διάνοιξης νέου δρόμου) έγινε εκταφή θραυσμάτων του κρανίου του, τα οποία μεταφέρθηκαν μυστικά το 1969 στην Αρμενία και παραδόθηκαν στο Μουσείο Λογοτεχνίας και Τεχνών Χαρέντς του Γερεβάν. Εν τέλει τα λείψανα του κρανίου θάφτηκαν το 2012 στο Πάνθεον του Κομίτας.
Εξωτερικοί σύνδεσμοι
Κατηγορία:Θεατρικοί συγγραφείς Κατηγορία:Αρμένιοι ποιητές Κατηγορία:Αρμένιοι συγγραφείς Κατηγορία:Οθωμανοί αρμενικής καταγωγής
Ιερά Μητρόπολις Θεσσαλιώτιδος και Φαναριοφερσάλων
Η Ιερά Μητρόπολις Θεσσαλιώτιδος και Φαναριοφερσάλων, είναι μια από τις 81 Μητροπόλεις τις Εκκλησίες της Ελληνικής Ορθόδοξης Εκκλησίας.
Η Ιερά Μητρόπολις περιλαμβάνει: Ολόκληρη την περιφερειακή ενότητα Καρδίτσας, τον δήμο Φαρσάλων και το όμορο αυτού χωριό Ελευθεροχώρι του νομού Μαγνησίας, το Μικρό Βουνό νομού Λαρίσης και το Ροποτό του νομού Τρικάλων. Έδρα της Ιεράς Μητροπόλεως είναι η πόλη της Καρδίτσας.
Στις 25 Ιουνίου 2014 Μητροπολίτης Θεσσαλιώτιδος και Φαναριοφερσάλων εξελέγη ο αρχιμανδρίτης Τιμόθεος Άνθης, ο οποίος χειροτονήθηκε στις 30 του ίδιου μήνα και ενθρονίστηκε στον Μητροπολιτικό και Καθεδρικό Ναό Αγίων Κωνσταντίνου και Ελένης Καρδίτσας στις 19 Ιουλίου.
Εικόνες περίπυστοι
Παναγίας Σπηλιάς, Παναγίας Κορώνης, Παναγίας Πέτρας, Παναγίας Πελεκητής, Παναγίας Καλλιφωνίου, στις ομώνυμες Ιερές Μονές, Παναγίας Δεμερλιωτίσσης στον Σταυρό Φαρσάλων, Ζωοδόχου Πηγής στον Ιερό Ναό Ζωοδόχου Πηγής Καρδίτσης, Τιμίου Προδρόμου στον ομώνυμο Ιερό Ναό του χωρίου Πρόδρομος δήμου Καρδίτσας και Μεταμόρφωσις του Σωτήρος στο ομώνυμο προσκύνημα, του ιδίου χωρίου. Επίσης στο χωριό Άγιοι Ανάργυροι Μουζακίου υπάρχει η εικόνα της Παναγίας Βασίλισσας στον Ναό Αγίου Γεωργίου.
Πηγές
Θεσσαλιωτιδος
Ηλεκτρονικά απόβλητα
Ηλεκτρονικά απόβλητα, γνωστά και ως e-waste, είναι τα απόβλητα που προκύπτουν από τις ηλεκτρονικές και ηλεκτρικές συσκευές. Τα ηλεκτρονικά απόβλητα, αν δεν διαχειριστούν κατάλληλα, αποτελούν κίνδυνο για το περιβάλλον και την ανθρώπινη υγεία και αποτελούν ένα παγκόσμιο περιβαλλοντικό πρόβλημα. Κάθε χρόνο παράγονται περίπου 40 εκατομμύρια τόνοι ηλεκτρονικών αποβλήτων σε παγκόσμιο επίπεδο. Οι ηλεκτρικές συσκευές περιέχουν συστατικά όπως χαλκό, χρυσό, άργυρο, μόλυβδο, υδράργυρο και πλαστικό. Κάποια από τα οποία μπορούν να ανακτηθούν με τις κατάλληλες διαδικασίες ανακύκλωσης, αντιμετωπίζοντας παράλληλα τα επικίνδυνα συστατικά.
Τα προβλήματα υγείας που σχετίζονται με τα ηλεκτρονικά απόβλητα μπορεί να οφείλονται στην άμεση επαφή με στοιχεία όπως ο μόλυβδος, το κάδμιο, οι βρωμιούχοι επιβραδυντές φλόγας και τα πολυχλωριωμένα διφαινύλια. Επίσης, η εισπνοή τοξικών αναθυμιάσεων αλλά και εισχώρηση των χημικών στοιχείων στην τροφική αλυσίδα μέσω της ρύπανσης του εδάφους και του νερού είναι πιθανές αιτίες για διάφορα ιατρικά προβλήματα. Τα παιδιά είναι πιο ευάλωτα στους κινδύνους υγείας που σχετίζονται με ηλεκτρονικά απόβλητα λόγω της απορρόφησης μεγαλύτερου ποσού τοξικών ρύπων αναλογικά με το μέγεθός τους.
Χωματερές ηλεκτρονικών αποβλήτων
Το 50%-80% των ηλεκτρονικών αποβλήτων από όλον τον κόσμο καταλήγουν σε χωματερές ανεπίσημης «ανακύκλωσης» σε χώρες όπως η Κίνα, η Ινδία, το Πακιστάν και οι Φιλιππίνες, όπου κάτοικοι των περιοχών επιβιώνουν αποσυναρμολογώντας και καίγοντας τα απόβλητα ώστε να ανακτηθούν τα συστατικά τους (μέταλλα όπως χαλκός και χρυσός) και να μεταπωληθούν. Οι ρύποι που προκύπτουν από αυτές τις διαδικασίες είναι επιζήμιοι για την υγεία και το περιβάλλον. Γνωστά παραδείγματα τέτοιων χωματερών αποτελούν η πόλη Guiyu στην Κίνα και το Agbogbloshie στην Γκάνα. Η υγεία των παιδιών που μεγαλώνουν σε τέτοιες περιοχές βρίσκεται σε ιδιαίτερο κίνδυνο.
Σύμβαση Basel
Η σύμβαση της Basel (Βασιλείας) για τον έλεγχο της διασυνοριακής διακίνησης επικίνδυνων αποβλήτων και της διάθεσής τους, είναι διεθνής σύμβαση που εγκρίθηκε το 1989 στη βάση διαπραγμάτευσης υπό την αιγίδα του προγράμματος των Ηνωμένων Εθνών για το περιβάλλον. Η σύμβαση ρυθμίζει τη διασυνοριακή διακίνηση επικίνδυνων και λοιπών αποβλήτων και απαιτεί από τα μέρη να διασφαλίζουν την περιβαλλοντικά ορθή διαχείριση και διάθεση τους. Η Ευρωπαϊκή Ένωση έχει υπογράψει τη σύμβαση που τέθηκε σε εφαρμογή από το 1994. Σύμφωνα με την Ευρωπαϊκή Υπηρεσία Περιβάλλοντος, η εξαγωγή ηλεκτρονικών αποβλήτων προς αναπτυσσόμενες χώρες συνεχίζεται σε μεγάλο βαθμό παράνομα.
Παραπομπές
Κατηγορία:Απόβλητα
Στιβ Μάρτιν
Ο Στιβ Μάρτιν (αγγλικά: Stephen Glenn Martin, 14 Αυγούστου 1945) είναι Αμερικανός ηθοποιός, κωμικός, συγγραφέας, σεναριογράφος, παραγωγός και μουσικός. Έγινε γνωστός στο κοινό την δεκαετία του 1960, όταν έγραψε το σενάριο για την τηλεοπτική εκπομπή The Smothers Brothers Comedy Hour ενώ αργότερα ήταν τακτικός καλεσμένος στο The Tonight Show. Στην δεκαετία του 1970 έδινε παραστάσεις χρησιμοποιώντας ένα χιούμορ παράλογο και εκκεντρικό ενώ συνέχισε με περιοδείες στις ΗΠΑ. Από την δεκαετία του 1980, έχοντας απομακρυνθεί από την κωμωδία, ο Μάρτιν έγινε πετυχημένος ηθοποιός αλλά και συγγραφέας, σεναριογράφος, πιανίστας και παίκτης του μπάντζο. Έχει τιμηθεί με βραβεία Γκράμι και Έμμυ.
Το 2004, το κανάλι Comedy Central κατέταξε τον Μάρτιν στην έκτη θέση στην λίστα με τους 100 καλύτερους σταντ απ κωμικούς. Στα πέμπτα ετήσια βραβεία της Ακαδημίας Κινηματογράφου το 2013 τού απονεμήθηκε το Τιμητικό Όσκαρ.
Καθώς παίζει μπάντζο από μικρή ηλικία, και έχει συμπεριλάβει την μουσική στους κωμικούς ρόλους του από την αρχή της καριέρας του, έχει επανειλημμένως αφιερωθεί στην μουσική εις βάρος της υποκριτικής. Εργάζεται λιγότερο ως ηθοποιός και περνάει τον περισσότερο από την επαγγελματική του ζωή παίζοντας μπάντζο, ηχογραφώντας και κάνοντας περιοδείες με διάφορα συγκροτήματα, όπως οι Earl Scruggs, με τους οποίους έχει κερδίσει ένα βραβείο Γκράμι το 2002. Κυκλοφόρησε το πρώτο του προσωπικό μουσικό άλμπουμ, The Crow: New Songs for the 5-String Banjo, το 2009, το οποίο τού χάρισε ένα βραβείο Γκράμι.
Βιογραφία
Μια από τις πρώτες μνήμες του ως παιδί ήταν όταν είδε τον πατέρα του να ερμηνεύει στο Call Board Theatre, στην πλατεία Μέλροουζ. Κατά τον Β΄ Παγκόσμιο Πόλεμο, στο Ηνωμένο Βασίλειο ο πατέρας του Μάρτιν συμμετείχε στην ταινία Our Town μαζί με τον Ρέιμοντ Μάσεϊ. Εκφράζοντας την αγάπη του μέσα από τα δώρα, όπως ποδήλατα και αυτοκίνητα, ο πατέρας του Μάρτιν υπήρξε αυστηρός και καθόλου συναισθηματικός απέναντι στον γιο του. Ήταν περήφανος γι' αυτόν αλλά επικριτικός, με τον Μάρτιν να θυμάται ότι στα εφηβικά χρόνια του τα συναισθήματα προς τον πατέρα του ήταν ως επί το πλείστον αισθήματα μίσους.
Η πρώτη δουλειά του Μάρτιν ήταν στην Ντίσνεϊλαντ, όπου πουλούσε τουριστικούς οδηγούς τα σαββατοκύριακα και στις καλοκαιρινές διακοπές του σχολείου εργαζόταν εκεί με πλήρες ωράριο. Αυτή η δουλειά διήρκεσε τρία χρόνια (1955-1958). Στον ελεύθερο χρόνο του σύχναζε στο μαγαζί Main Street Magic όπου έδειχνε μαγικά κόλπα στους πελάτες. Μέχρι το 1960 είχε τελειοποιήσει αρκετά από τα τρικ και έλαβε μια θέση εργασίας στο κατάστημα Magic της Fantasyland. Εκεί τελειοποίησε πλήρως το ταλέντο του πάνω στην μαγεία και τα ζογκλερικά κόλπα και έφτιαχνε ζώα με μπαλόνια σύμφωνα με τον τρόπο του μέντορά του Wally Boag. Στην βιογραφία του, ο στενός του φίλος Μόρις Γουόκερ ανέφερε ότι ο Μάρτιν θα μπορούσε να "περιγραφεί περισσότερο ως αγνωστικιστής. Σπάνια πήγαινε στην εκκλησία και ποτέ δεν συμμετείχε σε μια οργανωμένη θρησκεία με ατομική του βούληση".
Εξωτερικοί σύνδεσμοι
Κατηγορία:Αμερικανοί κωμικοί Κατηγορία:Αμερικανοί μουσικοί Κατηγορία:Αμερικανοί κωμικοί σκετς Κατηγορία:Αμερικανοί απομνημονευματογράφοι Κατηγορία:Βραβευμένοι με Γκράμι Κατηγορία:Τιμητικό Όσκαρ (παραλήπτες) Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί συλλέκτες έργων τέχνης Κατηγορία:Αμερικανοί άνδρες ηθοποιοί φωνής
Κέολγουλφ Β΄ της Μερκίας
Ο Κέολγουλφ Β΄ της Μερκίας (Ceolwulf II, πέθανε γύρω στο 879) βασιλιάς της Μερκίας (874 - 879) ήταν ο τελευταίος βασιλιάς της ανεξάρτητης Μερκίας, διαδέχθηκε τον Μπούργκρεντ της Μερκίας που εκθρονίστηκε από τους Βίκινγκ (874). Η περίοδος της βασιλείας του βρίσκεται σε έναν κατάλογο βασιλέων της Μερκίας ο οποίος μας δίνει την πληροφορία ότι βασίλευσε 5 χρόνια. Ο Κίρμπι τοποθετεί την βασιλεία του στις αρχές της δεκαετίας του 880 αλλά σε οποιαδήποτε περίπτωση αντικαταστάθηκε (883) από τον Έθελρεντ, κόμη της Μερκίας ο οποίος τοποθετήθηκε υποτελής βασιλιάς της Μερκίας από τον βασιλιά του Ουέσσεξ Αλφρέδο τον Μέγα. Ο Κέολγουλφ καταγράφεται στην "C" δυναστεία η οποία καταγόταν από τον Πίμπα της Μερκίας, πρώτος βασιλιάς της δυναστείας ήταν ο Κοένγουλφ που είχε ισχυρούς οικογενειακούς δεσμούς με την οικογένεια που κυβερνούσε το Γούστερ στην νοτιοδυτική Μερκία. Η άμεση καταγωγή του Κέολγουλφ Β΄ είναι άγνωστη αλλά θεωρείται απόγονος του Κέολγουλφ Α΄ μέσω της κόρης του Έλφλιντ, η Έλφλιντ παντρεύτηκε στον πρώτο της γάμο τον Γουίγκμουντ γιο του Ουίγκλαφ της Μερκίας και στην συνέχεια τον Μπεόρθφριθ γιο του Μπέορθγουλφ της Μερκίας. Σε οποιαδήποτε περίπτωση ο Κέολγουλφ Β΄ ήταν απόγονος προηγούμενων βασιλέων, τα διατάγματα που διασώθηκαν την περίοδο της βασιλείας του παρουσιάζουν την αποδοχή που είχε ως βασιλιάς από τους ευγενείς και τους επισκόπους. Το Αγγλοσαξωνικό χρονικό αναφέρει σχετικά με τον Κέολγουλφ :
"Εκείνη την χρονιά ο μεγάλος στρατός των Βίκινγκ μετέβη από το Λίντσεϊ στο Ρέπτον και ανέλαβε την εξουσία στα χειμερινά τμήματα της χώρας οδηγώντας τον βασιλιά Μπούργκερ ο οποίος είχε βασιλεύσει 22 χρόνια στην εξορία, τον έδιωξε πέρα από την θάλασσα. Ο Μπούργκερ δραπέτευσε στην Ρώμη στην οποία παρέμεινε μέχρι τον θάνατο του, η ταφή του έγινε στην εκκλησία της Σάντα Μαρία στο Αγγλικό σχολείο της πόλης. Την ίδια χρονιά τοποθέτησαν βασιλιά της Μερκίας έναν ανεπιθύμητο τον Κέολγουλγ αφού τον ανάγκασαν να τους δώσει όρκους υποταγής, να τους παραδώσει ομήρους και να διαθέσει όλο του τον στρατό στην υπηρεσία τους."
Νομίσματα
Τρεις διαφορετικοί τύποι νομισμάτων βρέθηκαν με το όνομα του Κέολγουλφ, τα περισσότερα από αυτά βρέθηκαν στο Λονδίνο με το γνωστό σταυροειδές σχήμα που χρησιμοποιούσε ο Αλφρέδος του Ουέσσεξ. Το νομισματικό σύστημα του Κέολγουλφ έχει μεγάλες ομοιότητες με εκείνο του Αλφρέδου αφού όπως είναι γνωστό οι δυο βασιλείς συνεργάστηκαν για να αντιμετωπίσουν τους Βίκινγκ. Ο συγγραφέας Σιμόν Κέινες (γεν. 1952) και ο νομισματολόγος Μαρκ Μπλάκμπουρν (γεν. 1953) τα χρονολογούν το 875, ο Αλφρέδος είναι ο μόνος βασιλιάς που αναγνωρίζεται στο νομισματοκοπείο του Λονδίνου ενώ ίχνη του ονόματος του Κέολγουλφ βρέθηκαν μονάχα στα τέλη της βασιλείας του (879). Την ίδια χρονιά που δημοσιεύτηκε η μελέτη τους (1998) βρέθηκαν νομίσματα με το όνομα του Κέολγουλφ της ίδιας εποχής με τα πρώτα νομίσματα του Αλφρέδου. Τον Οκτώβριο του 2015 στην ακτή του Γουάτλινγκτον στο Οξφορντσάιρ βρέθηκαν μια σειρά από νομίσματα και κοσμήματα τα οποία χρονολογήθηκαν στις αρχές της δεκαετίας του 870 με τις εικόνες δύο Ρωμαίων αυτοκρατόρων μαζί με τα ονόματα του Αλφρέδου ή του Κέολγουλφ.
Εξωτερικοί σύνδεσμοι
Κατηγορία:Βασιλείς της Μερκίας
Διαχείριση
Διαχείριση είναι η προσπάθεια καλύτερης οργάνωσης των διαθέσιμων πόρων (οικονομικών πόρων, ανθρώπινου δυναμικού, τεχνολογικών εργαλείων) για την επίτευξη συγκεκριμένων στόχων.
Ορολογία
Οι όροι «διαχείριση» και «διοίκηση» χρησιμοποιούνται ανάλογα με το εννοιολογικό πλαίσιο σε ότι αφορά την επιστήμη η οποία αποδίδεται στα αγγλικά με τον όρο «μάνατζμεντ» (management).
Κλάδοι διαχείρισης
Η Διαχείριση διακρίνεται στους ακόλουθους κλάδους:
Διοίκηση
Η περίπτωση της διαχείρισης του ανθρώπινου δυναμικού και των άλλων πόρων μίας επιχείρησης, ενός ιδρύματος, ενός οργανισμού ή εν γένει, ενός φορέα οργάνωσης ατόμων, με στόχο την καλύτερη δυνατή λειτουργία του φορέα αυτού, ονομάζεται διοίκηση. Ο τομέας της Διοίκησης είναι πολύ ευρύς. Σε αυτόν περιλαμβάνονται η Διοίκηση ενός Υπουργείου, η Διοίκηση του στρατού, η διοίκηση μίας επιχείρησης ή ενός Πανεπιστημίου.
Παραπομπές
Κατηγορία:Ηγεσία
Κίτρινος καρχαρίας
Το είδος αυτό έχει μελετηθεί πάρα πολύ κάλα από τους επιστήμονες, κυρίως επιζεί έυκολα σε συνθήκες αιχμαλωσίας. Τα τελευταία πεντακόσια χρόνια έχουν καταγραφεί 22 επιθέσεις από κίτρινους καρχαρίες, αλλά καμία δεν ήταν θανάσιμη. Τρέφονται κυρίως με μικρά ψάρια, μαλάκια και καρκινοειδή.
Εξωτερικοί σύνδεσμοι
Κατηγορία:Καρχαρινόμορφα Κατηγορία:Καρχαρίες
Παρθένος (αστρολογία)
Η Παρθένος (♍) είναι αστρολογικό ζώδιο, το οποίο συνδέεται με τον αστερισμό της Παρθένου. Σύμφωνα με τον τροπικό ζωδιακό, η Παρθένος καταλαμβάνεται από τον Ήλιο από 24 Αυγούστου μέχρι 22 Σεπτεμβρίου. Στον αστρικό ζωδιακό, ο αστερισμός καταλαμβάνεται κατά την περίοδο από 16 Σεπτεμβρίου έως 15 Οκτωβρίου. Το ζώδιο απέναντι από την Παρθένο είναι οι Ιχθύες.
Κατά την Ελληνική Μυθολογία το ζώδιο της Παρθένου συμβολίζει την Περσεφόνη, την κόρη του Δία και της Δήμητρας.
Εξωτερικοί σύνδεσμοι
Κατηγορία:Αστρολογία
Deep Purple: Extended Versions
Deep Purple: Extended Versions είναι ο τίτλος του ζωντανά ηχογραφημένου άλμπουμ του χαρντ ροκ συγκροτήματος Deep Purple, ο οποίος κυκλοφόρησε στις 15 Αυγούστου του 2000, από την εταιρεία "BMG", ως μέρος της σειράς "Special Products". Η ηχογράφηση του δίσκου έγινε στις 27 Φεβρουαρίου του 1976, στο Λονγκ Μπιτς της Καλιφόρνια. Ολόκληρη η συναυλία εκείνης της ημέρας βρίσκεται στον δίσκο "King Biscuit Flower Hour Presents: Deep Purple in Concert", ο οποίος είχε κυκλοφορήσει το 1995.
Η ηχογράφηση έγινε από την τέταρτη σειρά μελών του συγκροτήματος, λιγότερο από ένα μήνα πριν δώσουν την τελευταία τους συναυλία, στις 15 Μαρτίου του 1976.
Τα μέλη των Deep Purple
Το Deep Purple: Extended Versions ηχογραφήθηκε από τη τέταρτη σειρά μελών του συγκροτήματος. Τα μέλη της ήταν τα εξής:
Πηγές
Κατηγορία:Δισκογραφία των Deep Purple Κατηγορία:Άλμπουμ του 2000
Αχωμή Γλώσσα
Αχωμή ( Περσικά : اچمی ), Το Larestani, το Lari ή το Khodmoni είναι μια ιρανική γλώσσα που ομιλείται στο νότο του Ιράν  από μια Σιιτική και Σουνιτική περσική εθνική ομάδα  κατοίκους του νότου του Φαρς, κυρίως στην επαρχία Φαρς ,
Παραπομπές
Κατηγορία:Γλώσσες του Ιράν
Bella ciao
To «Bella Ciao» (Μπέλα τσάο - όμορφη αντίο) είναι ιταλικό αντιφασιστικό τραγούδι του Β΄ Παγκοσμίου Πολέμου. Η μουσική του τραγουδιού φαίνεται να είναι εμπνευσμένη από κάποιο παλιό παραδοσιακό τραγούδι, ενώ είναι άγνωστο από ποιον έχουν γραφεί οι στίχοι. Το τραγούδι αυτό έχει ερμηνευτεί και διασκευαστεί από διάφορους καλλιτέχνες στα ιταλικά, τα αγγλικά, τα ελληνικά, τα ρωσικά, τα βοσνιακά, τα κροατικά, τα σερβικά, τα ουγγρικά, τα ισπανικά, τα φινλανδικά, τα γερμανικά, τα τουρκικά, τα ιαπωνικά, τα κινεζικά και τα κουρδικά, μεταξύ των οποίων είναι ο Μάνου Τσάο, ο Σέρβος συνθέτης Γκόραν Μπρέγκοβιτς και η Μαρία Φαραντούρη.
Ιστορικό
Η μελωδία του τραγουδιού ήταν ήδη γνωστή και την τραγουδούσαν στις αρχές του 20ού αιώνα οι γυναίκες που που δούλευαν σε φυτείες ρυζιού στην κοιλάδα του Πάδου στην βόρεια Ιταλία ή στην ιταλικής επαρχίας «Terre d’Acqua» κοντά στην Μπολόνια.
Το τραγούδι έγινε παγκόσμια γνωστό όταν το τραγουδούσε η ιταλική αντίσταση ενάντια στο φασισμό κατά τη διάρκεια του Β΄ Παγκοσμίου Πολέμου. Στη διασκευή αυτή οι στίχοι του τραγουδιού εξυμνούν τον απελευθερωτικό αγώνα των ανταρτών και τον ηρωικό τους θάνατο.
Ιταλικά
Una mattina mi son alzato ο bella, ciao! bella, ciao! bella, ciao, ciao, ciao! Una mattina mi son alzato e ho trovato l'invasor.
Ο partigiano, portami via, ο bella, ciao! bella, ciao! bella, ciao, ciao, ciao! Ο partigiano, portami via, ché mi sento di morir.
E se io muoio da partigiano, ο bella, ciao! bella, ciao! bella, ciao, ciao, ciao! E se io muoio da partigiano, tu mi devi seppellir.
E seppellire lassù in montagna, ο bella, ciao! bella, ciao! bella, ciao, ciao, ciao! E seppellire lassù in montagna, sotto l'ombra di un bel fior.
E le genti che passeranno, ο bella, ciao! bella, ciao! bella, ciao, ciao, ciao! E le genti che passeranno, Mi diranno «Che bel fior!»